Title: ประกาศคณะกรรมการพลังงานนิวเคลียร์เพื่อสันติ เรื่อง เกณฑ์ปลอดภัย พ.ศ. 2562

ประกาศคณะกรรมการพลังงานนิวเคลียร์เพื่อสันติ
เรื่อง เกณฑ์ปลอดภัย

พ.ศ. ๒๕๖๒

อาศัยอำนาจตามความในมาตรา ๔ และมาตรา ๑๓ (๘)
แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ คณะกรรมการพลังงานนิวเคลียร์เพื่อสันติออกประกาศไว้
ดังต่อไปนี้

ข้อ ๑  ประกาศนี้เรียกว่า ประกาศคณะกรรมการพลังงานนิวเคลียร์เพื่อสันติ
เรื่อง เกณฑ์ปลอดภัย พ.ศ. ๒๕๖๒

ข้อ ๒[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓  ในประกาศนี้
เกณฑ์ปลอดภัย หมายความว่า ค่ากัมมันตภาพต่อปริมาณหรือกัมมันตภาพรวมของวัสดุที่ประกอบหรือปนเปื้อนด้วยวัสดุนิวเคลียร์หรือวัสดุกัมมันตรังสีที่อยู่ภายใต้การควบคุมตามพระราชบัญญัตินี้
ซึ่งสามารถปลดออกจากการกำกับดูแลหรือปล่อยทิ้งออกสู่สิ่งแวดล้อมได้

ข้อ ๔  เกณฑ์ปลอดภัยสำหรับวัสดุที่ประกอบหรือปนเปื้อนด้วยวัสดุกัมมันตรังสีหรือวัสดุนิวเคลียร์
ให้เป็นไป ดังต่อไปนี้
(๑) วัสดุในรูปของแข็ง
ของเหลว หรือก๊าซที่ประกอบหรือปนเปื้อนด้วยวัสดุกัมมันตรังสีหรือวัสดุนิวเคลียร์ที่มีปริมาณไม่เกิน ๓ ตัน ให้ใช้เกณฑ์ปลอดภัยตามตารางที่
๑ แนบท้ายประกาศนี้
(๒) วัสดุในรูปของแข็งที่ประกอบหรือปนเปื้อนด้วยวัสดุกัมมันตรังสีหรือวัสดุนิวเคลียร์ที่มีปริมาณมากกว่า
๓ ตัน ให้ใช้เกณฑ์ปลอดภัยตามตารางที่ ๒ แนบท้ายประกาศนี้
(๓) วัสดุที่ประกอบหรือปนเปื้อนด้วยวัสดุกัมมันตรังสีหรือวัสดุนิวเคลียร์ที่เกิดขึ้นเองตามธรรมชาติที่มีปริมาณมากกว่า
๓ ตัน และได้นำมาใช้ประโยชน์ในทางอุตสาหกรรมหรือเกิดจากอุตสาหกรรมให้ใช้เกณฑ์ปลอดภัยตามตารางที่
๓ แนบท้ายประกาศนี้

ประกาศ ณ
วันที่ ๑๘ ตุลาคม พ.ศ. ๒๕๖๒
สมคิด  จาตุศรีพิทักษ์
รองนายกรัฐมนตรี
ประธานกรรมการพลังงานนิวเคลียร์เพื่อสันติ

[เอกสารแนบท้าย]

๑.
ตารางที่ ๑ เกณฑ์ปลอดภัยสำหรับวัสดุที่ประกอบหรือปนเปื้อนด้วยวัสดุกัมมันตรังสีหรือวัสดุนิวเคลียร์ในรูปของแข็ง
ของเหลว หรือก๊าซที่มีปริมาณไม่เกิน ๓ ตัน
๒.
ตารางที่ ๒
เกณฑ์ปลอดภัยสำหรับวัสดุที่ประกอบหรือปนเปื้อนด้วยวัสดุกัมมันตรังสีหรือวัสดุนิวเคลียร์ในรูปของแข็งที่มีปริมาณมากกว่า
๓ ตัน
๓.
ตารางที่ ๓ เกณฑ์ปลอดภัยสำหรับวัสดุที่ประกอบหรือปนเปื้อนด้วยวัสดุกัมมันตรังสีหรือวัสดุนิวเคลียร์ที่เกิดขึ้นเองตามธรรมชาติที่มีปริมาณมากกว่า
๓ ตันและได้นำมาใช้ประโยชน์ในทางอุตสาหกรรมหรือเกิดจากอุตสาหกรรม

(ดูข้อมูลจากภาพกฎหมาย)

อัมพิกา/จัดทำ
๒๗ พฤศจิกายน
๒๕๖๓

สุภาทิพย์/ตรวจ
๗ ธันวาคม ๒๕๖๓

[๑] ราชกิจจานุเบกษา
เล่ม ๑๓๖/ตอนพิเศษ ๓๐๓ ง/หน้า ๑๓/๑๒ ธันวาคม ๒๕๖๒